روسیا خاریجی ایشلر باخانی سئگئی لاوروو، آمریکانین سوریه‌ده‌کی فعالیت‌لری‌نین حقوقی دایاغی‌نین اولمادیغینی ایفاده ائده‌رک، "بو سببله آمریکا، سوریه‌ده‌کی مرکزلرینی افشا ائتمیر" دئدی.
موسکوادا ژورنالیست‌لرین سوال‌لارینی جاوابلایان سرگئی لاوروو، روسیانین سوریه ایله قارشی‌لیق‌لی ایمضالادیغی آنلاشمالار نتیجه‌سینده بو اؤلکه‌دکی فعالیت‌لرینی یئریتدیگینه ایشاره ائتدی.
آمریکانین سوریه‌ده‌کی فعالیت‌لری‌نین ایسه هر هانسی بیر حقوقی اساسی‌نین اولمادیغینی وورغولایان لاوروو، "بو سببله آمریکا، سوریه‌ده‌کی مرکزلرینی افشا ائتمیر" دئدی.
روسیا و آمریکانین سوریه‌ده‌کی اورتاق هدفی‌نین ترورلا موباریزه و سیاسی ثابت‌لیک اولدوغونو ایفاده ائدن لاوروو، "لیدئرلر ایراده گؤستردیگی زامان، یاخشی نتیجه‌لر آلماق مومکون‌دور. سوریه‌نین گونئیینه باغلی باغلانان چاتیشماسیزلیق آنلاشماسی دا بونون نومونه‌سی‌دیر" دئدی.
